Babelscape/SREDFM huggingface dataset:
Ιταλικό Πρωτάθλημα Στίβου 1906

Το Ιταλικό Πρωτάθλημα Στίβου 1906 (ιταλ: "Campionati italiani assoluti di atletica leggera 1906") ήταν η 1η διοργάνωση του Ιταλικού Πρωταθλήματος Στίβου. Η διοργάνωση πραγματοποιήθηκε στο στάδιο Αρένα Σιβίκα στο Μιλάνο στις 21 Οκτωβρίου του 1906, το έτος της ίδρυσης της Ιταλικής Ομοσπονδίας Podistica (FPI), η προκάτοχος της σημερινής Ιταλικής Ομοσπονδίας Στίβου (FIDAL).

Η 1η έκδοση διοργανώθηκε από την Gazzetta dello Sport και δόθηκαν μόνο τέσσερις τίτλοι, όλοι στους άντρες καθώς το το γυναικείο άθλημα εκείνη την εποχή δεν ήταν ευρέως διαδεδομένο, ακόμα και στους Ολυμπιακούς Αγώνες.

Στο πρώτο Ιταλικό Πρωτάθλημα Στίβου διεξήχθησαν 4 αγωνίσματα ανδρών (100μ, 1.500 μ., 25.000 μ και Marcia; 25.000 μ.) και οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος.
Ιωάννα Σπητέρη-Βεροπούλου

Η Ιωάννα Σπητέρη-Βεροπούλου (1920-2000) είναι γλύπτρια της μεταπολεμικής Ελλάδας και εκπρόσωπος του εξπρεσσιονισμού.
Ισπανικό Πρωτάθλημα Στίβου 1917

Το Ισπανικό Πρωτάθλημα Στίβου 1917 (ισπαν: "Campeonato de España de atletismo de 1917") ήταν η 1η διοργάνωση του Ισπανικού Πρωταθλήματος Στίβου, που διεξήχθη υπό την εποπτεία της Αθλητικής Ομοσπονδίας Γκιπουθκοάνα. Η διοργάνωση πραγματοποιήθηκε στο Στάδιο Ατότσα στο Σαν Σεμπαστιάν μεταξύ 8 και 10 Σεπτεμβρίου του 1917. Οι εγκαταστάσεις των αγώνων δόθηκαν από το σύλλογο Ρεάλ Σοσιεδάδ δε Σαν Σεμπαστιάν.

Στο πρώτο Ισπανικό Πρωτάθλημα Στίβου διεξήχθησαν 15 αγωνίσματα ανδρών και συμμετείχαν οι ομάδες Ομοσπονδία Στίβου Καστελάνα, Αθλητική Ομοσπονδία Γκιπουθκοάνα, Μπαρτσελόνα και Κλουμπ Ντεπορτίβο Μπιλμπάο. Οι επιδόσεις που σημειώθηκαν στα αγωνίσματα αυτά έχουν καταγραφεί ως τα πρώτα Ρεκόρ πρωταθλήματος. Ανάμεσα στα αγωνίσματα υπήρξαν το άλμα εις ύψος άνευ φοράς και το άλμα εις μήκος άνευ φοράς τα οποία είχαν καταργηθεί από το αθλητικό πρόγραμμα. Ο Άλβαρο δε Αρθόλα κέρδισε τρεις τίτλους. Στο άλμα επί κοντώ ο Χοσέ Λουίς Ελοσεγκί της Αθλητικής Ομοσπονδίας Γκιπουθκοάνα κατέρριψε το εθνικό ρεκόρ Ισπανίας με επίδοση 2.98. Στον πίνακα των μεταλλίων την πρώτη θέση κατέκτησε η Αθλητική Ομοσπονδία Γκιπουθκοάνα με 11 χρυσά μετάλλια.

Το πρωτάθλημα αυτό διοργανώθηκε με μεγάλη επιτυχία. Στις 9 Σεπτεμβρίου, ημερομηνία των περισσότερων αγωνισμάτων, περίπου 3.000 θεατές παρακολούθησαν τους αγώνες.
The Recovery Tour

Η The Recovery Tour ήταν μια σειρά συναυλιών στην Ευρώπη από τον Αμερικάνο ράπερ Eminem, για την προώθηση του άλμπουμ του "Recovery" που κυκλοφόρησε το 2010, καθώς και για το άλμπουμ του "Relapse" που κυκλοφόρησε ένα χρόνο νωρίτερα και το "", το κοινό άλμπουμ του Eminem με τον Royce da 5'9" ως Bad Meets Evil. Αντί να κάνει ευρεία περιοδεία για το άλμπουμ, ο Eminem πήγε την περιοδεία σε τρία ευρωπαϊκά φεστιβάλ, τραγουδώντας για πάνω από 200.000 ανθρώπους μέσα σε τρεις νύχτες. Το Νοέμβριο του 2010, ο Eminem ήταν το βασικό όνομα για το F1 Rocks 2010 στο São Paulo. Κατά το επόμενο έτος, ανακοινώθηκαν οκτώ ακόμα συναυλίες σε φεστιβάλ στη Βόρεια Αμερική και την Ευρώπη. Η περιοδεία επεκτάθηκε επίσης σε τρία συναυλίες σε στάδια στην Αυστραλία που πραγματοποιήθηκαν τον Δεκέμβριο του 2011. Ήταν τα πρώτα του show στην Αυστραλία από το 2001.
Sodom

Οι Sodom είναι γερμανικό thrash metal συγκρότημα το οποίο δημιουργήθηκε το 1981 στο Γκελζενκίρχεν. Μαζί με τους Destruction και τους Kreator αποτελούν τους "τρεις μεγάλους" του τευτονικού thrash metal.
Savatage

Οι Savatage ήταν αμερικανικό heavy metal συγκρότημα, το οποίο σχηματίστηκε το 1978 στο Τάρπον Σπρινγκς της Φλόριντα και διαλύθηκε το 2002, έχοντας κυκλοφορήσει έντεκα στούντιο και δύο ζωντανά ηχογραφημένα άλμπουμ.
Suck My Kiss

Το Suck My Kiss είναι το πέμπτο κομμάτι και το τρίτο single του πέμπτου άλμπουμ των Red Hot Chili Peppers, Blood Sugar Sex Magik. Το "Suck My Kiss" κυκλοφόρησε το 1992 στις ΗΠΑ ως ραδιοφωνικό single και στην Αυστραλία σε μορφή CD single. Το βίντεο κλιπ αποτελείται από κομμάτια του ντοκιμαντέρ Funky Monks, που σκηνοθετήθηκε από τον Gavin Bowden. Περιέχει επίσης εικόνες των Αμερικανών στρατιωτών που επιστρέφουν από τον Πόλεμο του Κόλπου, όπως αποκάλυψε ο Anthony Kiedis στο Greatest Videos . Το τραγούδι συμπεριλήφθηκε στο Greatest Hits.

Ο Anthony Kiedis δήλωσε στις 9 Νοεμβρίου του 2010, ότι το τραγούδι μιλούσε για το στοματικό σεξ και για το πώς ένα αγόρι στο σχολείο του, το ζητούσε επανειλημμένα από κορίτσια.

Αν είναι από τα αγαπημένα των φανατικών του συγκροτήματος και παίχτηκε live πάνω από 200 φορές από το 1991 ως το 2003, το "Suck My Kiss" ερμηνεύτηκε μόνο τέσσερις φορές στην περιοδεία του Stadium Arcadium. Το τραγούδι επανεμφανίστηκε στην πρώτη νύχτα της Βορειοαμερικάνικης περιοδείας για τις ανάγκες του I'm with You, στην Τάμπα της Φλόριντα, και παίζεται τακτικά από τότε.

Το τραγούδι συμπεριλήφθηκε στα παιχνίδια "Guitar Hero III: Legends of Rock", "Rock Band" και "Rock Band 2", καθώς και σε ένα επεισόδιο των "Beavis and Butthead". Με βάση το Rolling Stone είναι το πέμπτο πιο αγαπημένο τραγούδι των θαυμαστών τις μπάντας.
Γεώργιος Φιλιππόπουλος

Ο Γεώργιος Φιλιππόπουλος ή Φιλίππου ή Παραθυράς ήταν αγωνιστής της Μακεδονίας στην Ελληνική Επανάσταση του 1821, γεννημένος στη Φούρκα Κασσάνδρας της Χαλκιδικής.
Βασίλης Σαμαριτάκης

Ο Βασίλης Σαμαριτάκης (Ηράκλειο Κρήτης 1969) είναι Έλληνας ηθοποιός και σκηνοθέτης.
Η δυτική ψευδαίσθηση της ανθρώπινης φύσης

Η δυτική ψευδαίσθηση της ανθρώπινης φύσης ("The Western Illusion of Human Nature") είναι τίτλος βιβλίου του Αμερικανού κοινωνικού ανθρωπολόγου Μάρσαλ Σάλινς, το οποίο εκδόθηκε αρχικά στην αγγλική γλώσσα το 2008. Το βιβλίο αφορά ζητήματα πολιτικής φιλοσοφίας ιδωμένα από ανθρωπολογική σκοπιά, ενώ προέκυψε ως επέκταση μίας σειράς διαλέξεων που έδωσε ο συγγραφέας το 2005 στο Πανεπιστήμιο του Μίσιγκαν.
Πέτρος Λαγούτης

Ο Πέτρος Λαγούτης (Αθήνα, 8 Μαρτίου 1975-) είναι Έλληνας ηθοποιός.
Παγκόσμιο Πρωτάθλημα Πόλο Ανδρών 2013

Το Παγκόσμιο Πρωτάθλημα Πόλο Ανδρών 2013 θα γίνει στην Βαρκελώνη,Ισπανία από τις 23 Ιουλίου-3 Αυγούστου.
Αγιοπολίτικη Οκτώηχος

Οκτώηχος, ή Οκτάηχος, ή Οκταηχία (Διεθνώς: Octoechos, Προφορά: Oktōēchos, Νέα Ελληνικά: Οκταηχία, Αρχαία Ελληνικά: Ὀκτώηχος → από το ὀκτώ + ἦχος, Σλάβικα: Октоихъ "Οκτώηχ" → από το Окто "οκτώ" + ихъ "ήχος", ή Осмогласникъ "Οσμογκλάσνικ" → από το о́семь "οκτώ" + гласъ "φωνή") είναι το όνομα του μουσικού συστήματος των οκτώ ήχων που χρησιμοποιείται για την σύνθεση εκκλησιαστικών ψαλμών στην Βυζαντινή, Συριακή, Κοπτική, Αρμένικη, Λατινική και Σλάβικη εκκλησία. Η Αγιοπολίτικη Οκτώηχος εντάσσεται χρονικά μέχρι τον Μεσαίωνα. Σε μια τροποποιημένη μορφή της η Οκτώηχος εξακολουθεί να θεωρείται ως το θεμέλιο της παράδοσης των μονοφωνικών Ορθόδοξων ψαλμωδιών, και σήμερα είναι γνωστή ως Νεοβυζαντινή Οκτώηχος.

300px|μικρογραφία|δεξιά|Μονή Μεγίστης Λαύρας του Σάββα του Ηγιασμένου στην Παλαιστίνη
Η Οκτώηχος ως λειτουργική έννοια καθιέρωσε μια οργάνωση του ημερολογίου σε κύκλους των οκτώ εβδομάδων, οι οποίοι ήταν μία επινόηση των μοναχών υμνογράφων στην Κωνσταντινούπολη και κυρίως στην Παλαιστίνη στη Μονή Μεγίστης Λαύρας. Ήταν επίσημα δεκτή στην Πενθέκτη Οικουμενική Σύνοδος του 692, η οποία επιπλέον αποσκοπούσε στο να αντικαταστήσει την εξηγητική ποίηση του κοντακίου, καθώς και άλλων, με τον τρόπο που είχαν ερμηνευθεί κατά τη διάρκεια του Όρθρου στους καθεδρικούς ναούς.

Ένας από τους λόγους, για τους οποίους άλλο ένα σύστημα Οκτώηχου δημιουργήθηκε από τους Φράγκους μεταρρυθμιστές κατά τη διάρκεια της Καρολίγγειας μεταρρύθμισης, ήταν κατά πάσα πιθανότητα, το ότι ο Πάπας Αδριανός Α΄, αποδέχθηκε την Ανατολίτικη μεταρρύθμιση του 7ου αιώνα για τη Δυτική Εκκλησία, κατά τη διάρκεια της Οικουμενικής Συνόδου του 787. Η μόνη απόδειξη είναι ένα συντετμημένο βιβλίο ασμάτων που ονομάζεται "Tonary". Ήταν απλά μια λίστα των ασμάτων που τα αντιστοιχούσε σύμφωνα με τον τύπο τονισμού για κάθε εκκλησιαστικό τόνο, ή σύμφωνα με τον αντίστοιχο Ψαλμό. Τα οποία αργότερα είχαν γραφτεί, ξανά, με πλήρη σημειολογία και θεωρητικό τονισμό.

Το Βυζαντινό Βιβλίο «Οκτώηχος» ήταν αρχικά μέρος του «Στιχηραρίου». Ήταν ένα από τα πρώτα βιβλία ύμνων με μουσική σημειογραφία και τα πρώτα αντίγραφα του επέζησαν από τον 10ο αιώνα. Η σύνταξή του ακολουθεί την μεταρρύθμιση των Στουδιτών, κατά την οποία είχε επινοηθεί το Στιχηράριο.
Παγκόσμιο Πρωτάθλημα Πόλο Γυναικών 2013

Το Παγκόσμιο Πρωτάθλημα Πόλο Γυναικών 2013 θα γίνει στην Βαρκελώνη,Ισπανία από τις 21 Ιουλίου-3 Αυγούστου.Πρωταθλήτρια το 2011 αναδείχθηκε η Ελλάδα.
Φλόρενς Νάιτινγκεϊλ

Η Φλόρενς Νάιτινγκεϊλ (αγγλ.: "Florence Nightingale") (12 Μαΐου 1820 – 13 Αυγούστου 1910) έμεινε στην ιστορία με το προσωνύμιο "Η Κυρία με το Φανάρι" αν και στην εποχή της ήταν γνωστη ως «Η Κυρία με το Σφυρί». Ήταν Βρετανίδα πρωτοπόρος της σύγχρονης νοσηλευτικής, με σημαντικό έργο κοινωνικής αναμόρφωσης, αλλά και αξιοσημείωτη παρουσία στον τομέα της στατιστικής.
Αστυπάλαια

thumb|260px|Οικόσημο των Querini
Η Αστυπάλαια (ή Αστροπαλιά και Αστυπάλια) είναι νησί του Αιγαίου με 1.334 κατοίκους (απογραφή 2011). Η Αστυπάλαια ανήκε στον Νομό Δωδεκανήσου, αλλά γεωγραφικά και πολιτισμικά βρίσκεται στο μεταίχμιο ανάμεσα στα Δωδεκάνησα και στις Κυκλάδες.
Ηιών

Η "Ηιών" ήταν παράλια Μακεδονική πόλη των [[Ηδωνοί|Ηδωνών]] σε απόσταση περίπ. 5 χλμ. από την [[Αμφίπολη]]
Η Ηιών (αρχαία ελληνικά: Ἠιών, γενική: Ἠιόνος) ή "Είον ή Ίον"], ήταν αρχαία ελληνική πόλη την οποία ίδρυσαν άποικοι από την Ερέτρια στην αριστερή όχθη του Στρυμόνα, σε απόσταση 25 σταδίων (4.628 μ. δηλ. 25x185,15) από την Αμφίπολη, της οποίας υπήρξε επίνειο και γι' αυτό από τις πηγές αναφέρεται χαρακτηριστικά ως «Ηιών η επί Στρυμόνι» ή «Ηιών η προς Αμφιπόλει». Από αυτήν ξεκινούσε ένας σπουδαίος υδάτινος δρόμος, ο οποίος, χρησιμοποιώντας τον πλωτό ποταμό Στρυμόνα (ως την Αμφίπολη) και στη συνέχεια την αρχαία Κερκινίτιδα λίμνη (μετέπειτα Αχινού), έφερνε στη θρακική ενδοχώρα, μερικά μόνο χιλιόμετρα νότια από την πόλη των Σερρών.
Ολλανδικό Πρωτάθλημα Στίβου 1911

Το Ολλανδικό Πρωτάθλημα Στίβου 1911 (ολλανδ: "Nederlandse kampioenschappen atletiek 1911") ήταν η 5η διοργάνωση του Ολλανδικού Πρωταθλήματος Στίβου, που διοργανώθηκε υπό την εποπτεία της Ολλανδικής Ένωσης Στίβου. Η διοργάνωση πραγματοποιήθηκε σε τέσσερις διαφορετικές πόλεις: την Μπρέντα, τη Χάγη, το Ζβόλε και το Άρνεμ στις 11 Ιουνίου, 20 Αυγούστου, 27 Αυγούστου και 10 Σεπτεμβρίου 1911.

Στο Άρνεμ έγινε ένας πολύ γρήγορος γύρος στα 1500 μέτρα. Στη Χάγη, το Ολλανδικό ρεκόρ στα 800 μέτρα βελτιώθηκε από τον Τζόμπ Μπούσερ, ο οποίος έκανε χρόνο 2:07.0. Στο πρωτάθλημα διεξήχθησαν 11 αγωνίσματα ανδρών.
Μιχάλης Γαλενιανός

Ο Μιχάλης Γαλενιανός του Εμμανουήλ (Ηράκλειο, 10 Οκτωβρίου 1945 - 11 Νοεμβρίου 2003) ήταν Έλληνας πολιτικός, που διετέλεσε βουλευτής Ηρακλείου με τη Νέα Δημοκρατία και υφυπουργός Οικονομικών.
Red Hot Skate Rock

To Red Hot Skate Rock είναι ένα τριαντάλεπτο βίντεο, κινηματογραφημένο στο Vision Skate Escape του Λος Άντζελες. Κυκλοφόρησε από την Vision Street Wear το 1988. Περιέχει 8 τραγούδια ερμηνευμένα από τους Red Hot Chili Peppers, κατά τη διάρκεια της περιοδείας για την υποστήριξη του The Uplift Mofo Party Plan. Εμφανίζονται επαγγελματίες skateboarders όπως ο Τόνι Χοκ, ο Στιβ Καμπαλέρο και ο Κρις Μίλερ. Επανακυκλοφόρησε το 2002 σε μορφή DVD, από την ιστοσελίδα της Vision, στη συλλογή "Vision: Vision DVD Volume 2" μαζί με άλλα skate βίντεο των 80's. Ο αρχικός κιθαρίστας των Red Hot Chili Peppers, Hillel Slovak, πέθανε λίγους μήνες μετά την κυκλοφορία του βίντεο από υπερβολική δόση ναρκωτικών.
Ντανιέλ Καμπλάν Ντινκάν

Ο Ντανιέλ Καμπλάν Ντινκάν (Daniel Kablan Duncan, γεννήθηκε στις 30 Ιουνίου 1943) είναι πολιτικός από την Ακτή Ελεφαντοστού και μεταβατικός αντιπρόεδρος της χώρας από τις 10 Ιανουαρίου 2017. Υπηρέτησε δύο φορές ως πρωθυπουργός της χώρας από τις 11 Δεκεμβρίου 1993 ως τις 24 Δεκεμβρίου 1999 και ξανά από τις 21 Νοεμβρίου 2012 ως τις 10 Ιανουαρίου 2017. Ήταν υπουργός Εξωτερικών από τον Ιούνιο του 2011 ως το Νοέμβριο του 2012. Ανήκει στο Δημοκρατικό Κόμμα.
Καρριακού

thumb|200px|right|Η Καρριακού στη Γρενάδα.

Η Καρριακού (γαλλικά: Carriacou) είναι το μεγαλύτερο νησί των Γρεναδίνων και δεύτερο μεγαλύτερο της Γρενάδα. Έχει έκταση 34 τ.χλμ. και πληθυσμό 6.063 κατοίκων (2001).
Διαμέρισμα Καμπάνιας

Το Διαμέρισμα Καμπάνιας (ισπανικά: departmento de Cabañas) είναι ένα από τα 14 διαμερίσματα του Ελ Σαλβαδόρ. Ανήκει στη Κεντρική επαρχία. Έχει έκταση 1.103,51 τ.χλμ. και πληθυσμό 177.792 κατοίκων (2006). Πρωτεύουσα είναι η Σενσουντεπέκε και δεύτερη μεγαλύτερη πόλη η Ιλομπάσκο.
Διαμέρισμα Κουσκατλάν

Το Διαμέρισμα Κουσκατλάν (ισπανικά: departmento de Cuscatlán) είναι ένα από τα 14 διαμερίσματα του Ελ Σαλβαδόρ. Ανήκει στη Κεντρική επαρχία. Έχει έκταση 756,19 τ.χλμ. και πληθυσμό 229.260 κατοίκων (2006). Πρωτεύουσα είναι η Κοχουτεπέκε και δεύτερη μεγαλύτερη πόλη η Σουτσιοτότο.
Helloween

Οι Helloween είναι γερμανικό power metal συγκρότημα, το οποίο δημιουργήθηκε το 1984 στο Αμβούργο. Από τότε έχουν κυκλοφορήσει δεκαπέντε στούντιο δίσκους, οι οποίοι, εκτός του ντεμπούτου τους, ανέβηκαν στο Top-40 της πατρίδας τους.
Γαλλικό Πρωτάθλημα Στίβου 1889

Το Γαλλικό Πρωτάθλημα Στίβου 1889 (γαλλ: "Championnats de France d'athlétisme 1889") ήταν η 2η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων ("Union des sociétés françaises de sports athlétiques"). Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 30 Ιουνίου του 1889. Το αγώνισμα του στιπλ (4000 μέτρα) έλαβε χώρα στις 24 Φεβρουαρίου στο Ιπποδρόμιο της Βεζινέ στη Λε Βεζινέ.

Στο πρωτάθλημα διεξήχθησαν 5 αγωνίσματα ανδρών. Ο Ρενέ Καβαλί κέρδισε δύο τίτλους και είχε τη δεύτερη συνεχόμενη νίκη στα 100 και στα 400 μέτρα αντίστοιχα, ανεβάζοντας τους εθνικούς του τίτλους στους τέσσερις. 

Στη διοργάνωση καταρρίφθηκαν 2 ρεκόρ πρωταθλήματος από τους Φερνάν Μεγιέρ στα 1500 μέτρα και Αντρέ Μαργκό στα 4000 μέτρα στιπλ. 

Στον πίνακα των μεταλλίων την πρώτη θέση κατέκτησε η Ρασίνγκ Κλαμπ ντε Φρανς με 3 χρυσά μετάλλια.
Νικόλας Άσιμος

Ο Νικόλας Άσιμος (πραγματικό όνομα: Νικόλαος Ασημόπουλος, Θεσσαλονίκη, 20 Αυγούστου 1949 – Αθήνα, 17 Μαρτίου 1988) ήταν Έλληνας στιχουργός, συνθέτης και τραγουδιστής κυρίως του ελληνικού ροκ, αλλά τραγούδησε και πολιτικά τραγούδια, μπαλάντες και λαϊκά. Ήταν αντισυμβατικός καλλιτέχνης, κυρίως όσον αφορά τον τρόπο ζωής. Οι συμπεριφορές του και τα τραγούδια που έγραψε θεωρήθηκαν συχνά προκλητικά. Επρόκειτο για ένα έντονα πολιτικοποιημένο άτομο, που δεν αποδεχόταν την ταξινόμηση σε κάποια ιδεολογία. Ο Άσιμος ήταν αρχικά αριστερός, απέκτησε όμως αναρχική συνείδηση λίγο αργότερα και στη συνέχεια ξεπέρασε και τον αναρχισμό, καθώς δεν επιθυμούσε να του «κολλούν ταμπέλες».
Βασίλης Τσιπίδης

Ο Βασίλης Τσιπίδης (1946 - 20 Ιουλίου 2013) ήταν ηθοποιός του θεάτρου του κινηματογράφου και της τηλεόρασης και εμβληματική μορφή της επαναστατικής αριστεράς στην Ελλάδα. Έγινε περισσότερο γνωστός από την καριέρα του στον κινηματογράφο όπου έπαιξε σε ταινίες σημαντικών σκηνοθετών όπως ο Θεόδωρος Αγγελόπουλος, ο Νίκος Κούνδουρος και η Τώνια Μαρκετάκη. Μέχρι και το 2011 διατηρούσε μουσική σκηνή στα Εξάρχεια με το όνομα "το μπαράκι του Βασίλη" το οποίο υπήρξε στέκι και φυτώριο νέων καλλιτεχνών και χώρος καλλιτεχνικών εκδηλώσεων. Ο Βασίλης Τσιπίδης ήταν απόφοιτος της δραματικής σχολής Κατσέλη.
Γαλλικό Πρωτάθλημα Στίβου 1891

Το Γαλλικό Πρωτάθλημα Στίβου 1891 (γαλλ: "Championnats de France d'athlétisme 1891") ήταν η 4η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων ("Union des sociétés françaises de sports athlétiques"). Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 24 Μαΐου του 1891. Το αγώνισμα του στιπλ (4000 μέτρα) έλαβε χώρα την 1η Μαρτίου στο Ιπποδρόμιο της Ανγκιέν (fr) στην Ανγκιέν-λε-Μπαιν ("Enghien-les-Bains").

Στο πρωτάθλημα διεξήχθησαν 5 αγωνίσματα ανδρών. Στον πίνακα των μεταλλίων την πρώτη θέση κατέκτησε η Ρασίνγκ Κλαμπ ντε Φρανς με 5 χρυσά μετάλλια.
Αστάρτη

Η Αστάρτη ήταν σημαντική θεά των Φοινίκων, που λατρεύτηκε στην Τύρο και στη Σιδώνα, απ' όπου την πήραν οι Κυθήριοι και οι Κύπριοι. Ήταν θεά της γονιμότητας, του έρωτα και της γυναικείας χάρης. Για την Αστάρτη οι πληροφορίες προέρχονται από τη Βίβλο. Οι Έλληνες την ταύτιζαν με τη ουράνια θεά Αφροδίτη καθώς και με την Ήρα και τη Σελήνη. Σε κάθε σημιτικό λαό είχε και διαφορετικό όνομα: Ασταρώθ, Αθάρ, Ιστάρ, Ινίνα, Βααλίς κ.ά. Πίστευαν ότι είναι κόρη της Σελήνης και αδερφή τού Ηλίου και τής θεάς τού Άδη Ερεσκιγκάλ. Επίσης με το όνομα "Ασταρώθ" είναι γνωστή μια πόλη στην περιοχή της Βασάν, η οποία γενικά ταυτίζεται σήμερα με το Τελλ Αστάρα περίπου 32 χλμ. ανατολικά της Θάλασσας της Γαλιλαίας.
Λούκας Πέρεθ

Ο Λούκας Πέρεθ Μαρτίνεθ (γενν. 10 Σεπτεμβρίου 1988) είναι Ισπανός επαγγελματίας ποδοσφαιριστής. Αγωνίζεται στην Arsenal από το 2016, σαν μέσος.
Ζωρζ Περέκ

Ο Ζωρζ Περέκ ("Georges Perec", 7 Μαρτίου 1936 – 3 Μαρτίου 1982) ήταν ένας Γάλλος μυθιστοριογράφος, δοκιμιογράφος, δημιουργός ταινιών και τεκμηριωτής βιβλιοθηκονόμος. Υπήρξε μέλος της Ομάδας Oulipo.
Κωνσταντίνος Στεφανάκης

Ο Κωνσταντίνος Στεφανάκης (Χανιά, 10 Δεκεμβρίου 1917 - 30 Αυγούστου 1992) ήταν Έλληνας δικηγόρος και πολιτικός, βουλευτής Ρεθύμνου με την Ένωση Κέντρου και Α΄ Αθηνών με τη ΝΔ. Χρημάτισε υπουργός Δικαιοσύνης.
Διαμέρισμα Σαν Βισέντε

Το Διαμέρισμα Σαν Βισέντε (ισπανικά: departmento de San Vicente) είναι ένα από τα 14 διαμερίσματα του Ελ Σαλβαδόρ. Ανήκει στη Κεντρική επαρχία. Έχει έκταση 1.184,02 τ.χλμ. και πληθυσμό 161.645 κατοίκων (2007). Πρωτεύουσα είναι η Σαν Βισέντε και δεύτερη μεγαλύτερη πόλη η Σαν Ιλδεφόνσο.
Άλις Κούπερ

Ο Άλις Κούπερ ("πραγμ. όνομα Βίνσεντ Ντέιμον Φουρνιέ", 4 Φεβρουαρίου 1948) είναι Αμερικάνος τραγουδιστής της ροκ μουσικής σκηνής. Θεωρείται ο "νονός της σοκ ροκ" και στις ζωντανές του εμφανίσεις συμπεριλαμβάνεται ένα σόου με ηλεκτρικές καρέκλες, γκιλοτίνες, ζωντανούς βόες, κ.α.. Το 2011 έγινε μέλος του Rock and Roll Hall of Fame.
Γιώργος Τάνος

Ο Γιώργος Τάνος (Γιαννιτσά, 1937 - 12 Ιανουαρίου 2013) ήταν Έλληνας γιατρός και ο πρώτος αιρετός Νομάρχης Πέλλας, την περίοδο 1995-1998.
Γαλλικό Πρωτάθλημα Στίβου 1892

Το Γαλλικό Πρωτάθλημα Στίβου 1892 (γαλλ: "Championnats de France d'athlétisme 1892") ήταν η 5η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων ("Union des sociétés françaises de sports athlétiques"). Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 22 Μαΐου του 1891. Το αγώνισμα του στιπλ (4000 μέτρα) έλαβε χώρα στις 10 Απριλίου στο Ιπποδρόμιο της Ανγκιέν (fr) στην Ανγκιέν-λε-Μπαιν ("Enghien-les-Bains").

Στο πρωτάθλημα διεξήχθησαν 9 αγωνίσματα ανδρών. Στο πρόγραμμα του πρωταθλήματος 4 νέα αγωνίσματα προστέθηκαν, το άλμα εις ύψος, το άλμα επί κοντώ, το άλμα εις μήκος και η σφαιροβολία. Ο Ζουλιάν Μπορέλ κέρδισε δύο τίτλους.

Στη διοργάνωση καταρρίφθηκαν 4 ρεκόρ πρωταθλήματος από τους Αντρέ Τουρνουά στα 100 μέτρα, Πολ Μπλανσέ στα 400 μέτρα και Ζουλιάν Μπορέλ στα 1500 μέτρα και στα 4000 μέτρα στιπλ. 

Στον πίνακα των μεταλλίων την πρώτη θέση κατέκτησε η Ρασίνγκ Κλαμπ ντε Φρανς με 6 χρυσά μετάλλια.
Κωνσταντίνος Σαψάλης

Ο Κωνσταντίνος Σαψάλης του Γεωργίου (1939 - 6 Οκτωβρίου 1999) ήταν Έλληνας δικηγόρος, βουλευτής Ευρυτανίας από το 1974 ως το 1981.
Χρυσόστομος Καραπιπέρης

Ο Χρυσόστομος Καραπιπέρης του Πέτρου (Αγία Τριάδα Ευρυτανίας, 1912 - 11 Φεβρουαρίου 1990) ήταν Έλληνας θεολόγος, νομάρχης Ζακύνθου το 1945-46, υφυπουργός και 10 φορές βουλευτής Ευρυτανίας από το 1950 ως το 1981.
Γαλλικό Πρωτάθλημα Στίβου 1896

Το Γαλλικό Πρωτάθλημα Στίβου 1896 (γαλλ: "Championnats de France d'athlétisme 1896") ήταν η 9η διοργάνωση του Γαλλικού Πρωταθλήματος Στίβου. Η διοργάνωση πραγματοποιήθηκε στο στάδιο Κρουά Κατελάν στο Παρίσι στις 28 Ιουνίου και 5 Ιουλίου του 1896.

Το Γαλλικό Πρωτάθλημα Στίβου 1896 αποτελούνταν από δέκα αγωνίσματα ανδρών μόνο.
Γουίλ Άισνερ

Ο Γουίλιαμ Έργουιν "Γουίλ" Άισνερ (William Erwin Eisner, 6 Μαρτίου 1917 – 3 Ιανουαρίου 2005) ήταν Αμερικανός κομίστας, ο οποίος θεωρείται «πατέρας» της γραφικής νουβέλας και βασικός διαμορφωτής της οπτικής αφήγησης και της γλώσσας των κόμικς. Δημιούργησε πολλά κόμικ, μεταξύ των οποίων τα "The Spirit", "John Law", "Lady Luck", "Mr. Mystic", "Uncle Sam", "Blackhawk" και "Sheena". Προς τιμήν του πήραν το όνομά τους τα Βραβεία Γουίλ Άισνερ, που απονέμονται στην San Diego Comic-Con International, μία από τις μεγαλύτερες διοργανώσεις στο χώρο των κόμικς.
Γαλλικό Πρωτάθλημα Στίβου 1894

Το Γαλλικό Πρωτάθλημα Στίβου 1894 (γαλλ: "Championnats de France d'athlétisme 1894") ήταν η 7η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων ("Union des sociétés françaises de sports athlétiques"). Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 15 Απριλίου, 27 Μαΐου και 3 Ιουνίου του 1894. 

Στο πρόγραμμα του πρωταθλήματος, το αγώνισμα του στιπλ (4000 μέτρα) έλαβε χώρα στις 15 Απριλίου, τα 100 μέτρα, τα 1500 μέτρα, τα 400 μέτρα με εμπόδια, το άλμα εις ύψος και το άλμα επί κοντώ στις 27 Μαΐου, και τα 400 μέτρα, τα 800 μέτρα, τα 110 μέτρα με εμπόδια, το άλμα εις μήκος και η σφαιροβολία στις 3 Ιουνίου.

Στο πρωτάθλημα διεξήχθησαν 11 αγωνίσματα ανδρών. Ο Ζαν-Γκι Γκοτιέ κέρδισε τρεις τίτλους.

Στη διοργάνωση καταρρίφθηκαν 5 ρεκόρ πρωταθλήματος από τους Αντρέ Λεμονιέ στα 800 μέτρα, Φελίξ Μπορντιέ στα 4000 μέτρα στιπλ, Γκουστάβ Ντουσάμπ στο άλμα επί κοντώ, Ζαν-Γκι Γκοτιέ στο άλμα εις μήκος και Εζέν ντε Ρίβα στη σφαιροβολία. 

Στον πίνακα των μεταλλίων την πρώτη θέση κατέκτησε η Ρασίνγκ Κλαμπ ντε Φρανς με 9 χρυσά μετάλλια.
Γαλλικό Πρωτάθλημα Στίβου 1895

Το Γαλλικό Πρωτάθλημα Στίβου 1895 (γαλλ: "Championnats de France d'athlétisme 1895") ήταν η 8η διοργάνωση του Γαλλικού Πρωταθλήματος Στίβου, που διοργανώθηκε υπό την εποπτεία της Ένωσης Γαλλικών Αθλητικών Σωματείων ("Union des sociétés françaises de sports athlétiques"). Η διοργάνωση πραγματοποιήθηκε στο στάδιο Κρουά-Κατελάν στο Παρίσι στις 21 Απριλίου, 26 Μαΐου και 2 Ιουνίου του 1895. 

Το Γαλλικό Πρωτάθλημα Στίβου 1895 αποτελούνταν από έντεκα αγωνίσματα ανδρών μόνο.
Κλουμπ Ολίμπια

Η Κλουμπ Ολίμπια (ισπανικά: "Club Olimpia") είναι ποδοσφαιρικός σύλλογος της Παραγουάης, που εδρεύει στην Ασουνσιόν. Διαθέτει επίσης τμήμα μπάσκετ. Ιδρύθηκε στις 25 Ιουλίου του 1902 από μια ομάδα νέων Παραγουανών, και το όνομα της αποτελεί φόρο τιμής στην πόλη της Αρχαίας Ολυμπίας στην οποία ιδρύθηκαν οι Ολυμπιακοί Αγώνες. Προέρχεται από την ιδέα του κύριου ιδρυτικού μέλος της, του Γουίλιαμ Πατς, ενός Ολλανδού που ζούσε στην Παραγουάη, ο οποίος θεωρείται ο πατέρας του ποδοσφαίρου της Παραγουάης για το γεγονός ότι εισήγαγε το άθλημα στη χώρα της Νότιας Αμερικής.

Η Ολίμπια είναι η πιο επιτυχημένη ποδοσφαιρική ομάδα της Παραγουάης με 45 εγχώριους τίτλους μέχρι σήμερα. Η "El Decano" ή "Rey de Copas", όπως είναι ευρέως γνωστή, κατέχει επίσης το ρεκόρ έχοντας κερδίσει έξι συνεχόμενα πρωταθλήματα, η μόνη ομάδα που έχει επιτύχει "hexacampeonato".

Η Ολίμπια κατέχει 8 διεθνείς τίτλους, μεταξύ των οποίων 3 Κόπα Λιμπερταδόρες και 1 Διηπειρωτικό Κύπελλο. Είναι η μόνη ομάδα της Παραγουάης που έχει κερδίσει επίσημη διοργάνωση της ΚΟΝΜΕΜΠΟΛ και είναι επίσης ένας από τους μόλις δύο συλλόγους στην ιστορία που έχει κερδίσει διεθνή κύπελλο χωρίς να αγωνιστεί σε αυτό, καθώς το 1990 η Ολίμπια κέρδισε το Κόπα Λιμπερταδόρες και το Σουπερκόπα Λιμπερταδόρες, που σημαίνει ότι κέρδισε το Ρεκόπα Σουδαμερικάνα αυτόματα.

Το 1979 πέτυχε το σπάνιο κατόρθωμα (μέχρι στιγμής περιορίζεται σε μια αποκλειστική σειρά από συλλόγους) να κερδίσει όλες τις επίσημες διοργανώσεις στις οποίες είχε λάβει μέρος το ίδιο έτος, πράγματοποιώντας "τρέμπλ" με την κατάκτηση του πρωταθλήματος Παραγουάης, το Κόπα Λιμπερταδόρες, το Κόπα Ιντεραμερικάνα και το Διηπειρωτικό Κύπελλο.

Καθώς είναι η ομάδα με τα περισσότερα εθνικά πρωταθλήματα και η μοναδική στην Παραγουάη που έχει κερδίσει επίσημους διεθνείς τίτλους, η Ολίμπια θεωρείται η πιο επιτυχημένη ομάδα στη χώρα, και έχει επίσης αναγνωριστεί από τη FIFA ως μία από τις "κλασικές" ομάδες του κόσμου. Είναι επίσης μια από τις ομάδες με τους περισσότερους φιλάθλους στη χώρα και, για πολλά χρόνια, έχει τα υψηλότερα ποσοστά θεατών στους αγώνες της.

Η Ολίμπια αγωνίζεται στο κυριότερο ποδοσφαιρικό ντέρμπι (Clásico) την Παραγουάης με αντίπαλο την Σέρρο Πορτένιο. Οι δύο σύλλογοι διατηρούν μια ιστορική αντιπαλότητα και θεωρείται ένα από τα πιο παραδοσιακά ντέρμπι (clásicos) της Νότιας Αμερικής. Ενάντια στη Γκουαρανί παίζει το παλαιό ντέρμπι (Clásico Añejo) αλλά και το "ασπρόμαυρο ντέρμπι" με την Λιμπερτάδ.

Η ποδοσφαιρική ομάδα διεξάγει τους εντός έδρας αγώνες της στο Στάδιο Μανουέλ Φερέιρα, επίσης γνωστό και ως "El Bosque" (Το δάσος) και "Para Uno". Το μπάσκετ και άλλα αθλήματα, έχουν το δικό τους αθλητικό κέντρο με το όνομά του πρώην προέδρου Οσβάλντο Ντομίνγκες Ντιπ στην ίδια τοποθεσία με το στάδιο στο προάστιο Μαρισκάλ Λόπεθ.
Whitesnake

Οι Whitesnake είναι βρετανικό ροκ συγκρότημα, το οποίο δημιουργήθηκε από τον τραγουδιστή Ντέιβιντ Κόβερντεϊλ μετά την αποχώρηση του από τους Deep Purple, το 1978.
Πανιώνιος Γυμναστικός Σύλλογος Σμύρνης

Ο Πανιώνιος Γυμναστικός Σύλλογος Σμύρνης (Π.Γ.Σ.Σ.) ιδρύθηκε το 1890 στη Σμύρνη (επι οθωμανικής αυτοκρατορίας)όντας το πρώτο ελληνικό αθλητικό σωματείο της πόλης, ενώ συγκαταλέγεται επίσης στα αρχαιότερα εν ενεργεία που έχουν ιδρύσει Έλληνες με σκοπό την άθληση. Το 1922 μετεγκαταστάθηκε στην Αθήνα έπειτα τη Μικρασιατική καταστροφή και από το 1940 εδρεύει στη Νέα Σμύρνη.

Κατά τη μακρόχρονη ιστορία του έχει καλλιεργήσει πλήθος αθλημάτων, διαχρονικά στα οποία σημειώνει επιτυχίες και διακρίσεις. Το τμήμα του πόλο (ανδρών) προκρίθηκε δύο φορές σε τελικό ευρωπαϊκής διοργάνωσης, τα αντίστοιχα στίβου, μπάσκετ, ποδηλασίας, ποδοσφαίρου έχουν κατακτήσει κορυφαίους τίτλους σε εγχώριο επίπεδο, όπως και τα τμήματα υποδομών σε ακόμη περισσότερα αθλήματα. Ιστορικά ο Πανιώνιος εκπροσωπεί κατά κύριο λόγο το προσφυγικό στοιχείο του πληθυσμού της πόλης των Αθηνών.
Κίνημα Λάπουα

Το Κίνημα Λάπουα ήταν αντικομμουνιστικό κίνημα που ιδρύθηκε το 1929 στην Φινλανδία υπό την αρχηγία του Βίχτορι Κόσολα, ο οποίος ενθάρρυνε τρομοκρατικές επιθέσεις κατά κομμουνιστικών οργανώσεων. Το 1932 πήρε μέρος σε εξέγερση η οποία εύκολα καταπνίγηκε και το κίνημα απαγορεύτηκε. Αμέσως δημιουργήθηκε το "Πατριωτικό Κίνημα του Λαού" που προσέλκυσε 100.000 μέλη τα οποία φορούσαν μαύρα πουκάμισα και μπλέ γραβάτες. Απαγορεύτηκε μετά την Σοβιετική εισβολή το 1944.
Κεν Χένσλεϊ

Ο Κεν Χένσλεϊ ("αγγλ. Kenneth William David Hensley", 24 Αυγούστου 1945 - 4  Νοεμβρίου 2020) ήταν Άγγλος κιμπορντίστας, κιθαρίστας, και συνθέτης της ροκ μουσικής, γνωστότερος για τη συνεργασία του με το βρετανικό χαρντ ροκ συγκρότημα των Uriah Heep.
Ten Years After

Οι Ten Years After είναι βρετανικό μπλουζ ροκ συγκρότημα, το οποίο δημιουργήθηκε το 1966 στο Νότιγχαμ. Από το 1967 μέχρι το 1974 κυκλοφόρησαν οκτώ στούντιο και δύο ζωντανά ηχογραφημένους δίσκους, αλλά διαλύθηκαν εκείνη τη χρονιά για να επανενωθούν για μία εμφάνιση το 1983 και ξανά το 1988, συνεχίζοντας μέχρι σήμερα.
Πάουλ Καρλ Μπάιερσντορφ

Ο Πάουλ Καρλ Μπάιερσντορφ (Paul Carl Beiersdorf) (26 Μαρτίου 1836-17 Δεκεμβρίου 1896) ήταν Γερμανός επιχειρηματίας και φαρμακοβιομήχανος από το Νεουρούππιν στο Βρανδεμβούργο.
Το 1880 ίδρυσε τον Όμιλο Εταιριών Beiersdorf AG στο Αμβούργο. Τότε στην πόλη αυτή έλαβε χώρα επιχείρηση ξηλώματος όλων των άλλων φαρμακοβιομηχανιών, με κορυφαία αυτή του δερματολόγου Πολ-Γκέρσον Ούνα, την οποία ο Μπάιερσντορφ επικρότησε και συνεχάρη.

Στις 28 Μαρτίου τυ 1882, ο Μπάιερσντορφ εφηύρε μια νέα φαρμακευτική πλαστική ύλη, τη Γουταπέρκα. Το 1890 ο Μπάιερσντορφ πούλησε την εταιρία στον Όσκαρ Τρόπλοβιτς ο οποίος διατήρησε το όνομα Beiersdorf. Σήμερα, η Beiersdorf AG, έχει ημιεθνικό χαρακτήρα καθώς βρίσκεται στο Αμβούργο, και παράγει μεγάλο αριθμό φαρμακευτικών προϊόντων.
Ανκούδ

Το Ανκούδ (ισπανικά: "Ancud", : [aŋˈkuð]) είναι μια πόλη στη νότια Χιλή που βρίσκεται στο βορειότερο τμήμα του νησιού και της Επαρχίας Τσιλοέ στην Περιφέρεια Λος Λάγος. Είναι η δεύτερη μεγαλύτερη πόλη του αρχιπελάγους Τσιλοέ μετά Κάστρο.

Η πόλη ιδρύθηκε το 1768 για να γίνει πρωτεύουσα του αρχιπελάγους. Παρέμεινε πρωτεύουσα μέχρι το 1982.

Στις 28 Ιουνίου 1834, ο Κάρολος Δαρβίνος επισκέφθηκε την πόλη κατά τη διάρκεια του δεύτερου ταξιδιού του Μπιγκλ.
Επαρχία Μαγαγιάνες

right||thumb|200px|Θέση στην Περιοχή Μαγαγιάνες 
Η Επαρχία Μαγαγιάνες (ισπανικά: "Provincia de Magallanes") είναι μια από τέσσερις επαρχίες στη νότια χιλιανή περιοχή του Μαγαγιάνες και η Χιλιανή Ανταρκτική. Η επαρχιακή πρωτεύουσα είναι η πόλη του Πούντα Αρένας. 

Συνορεύει με την Επαρχία Ούλτιμα Εσπεράνσα στα βόρεια και τη Γη του Πυρός στο νότο.

Αυτό είναι το κύριο επίγειο και εναέριο σημείο εισόδου στη νοτιότερη περιοχή στη Χιλή. Είτε φτάνοντας από την Αργεντινή, μέσω του Ρίο Γκαγιέγος με το αυτοκίνητο, είτε με αεροπλάνο. Σε αυτήν την επαρχία υπάρχουν διάφοροι τουριστικοί τόποι όπως Πουέρτο δελ Άμπρε (Λιμένας της πείνας), Φουέρτε Φούλνες, δύο αποικίες των πιγκουίνων και το πρώτο θαλάσσιο πάρκο στη χώρα.

Αποτελείται από τέσσερις κοινότητες: Πούντα Αρένας, Ρίο Βέρδε, Λαγούνα Μπλάνκα και Σαν Γκρεγόριο.
Αρδασίρ Α΄ της Περσίας

thumb|300px|Η στέψη του Αρδασίρ Α', ιδρυτή της δυναστείας των Σασσανιδών από τον Αχούρα Μάσδα

Ο Αρδασίρ Α΄ της Περσίας (180 - Φεβρουάριος 242) ήταν ο ιδρυτής της αυτοκρατορίας των Σασσανιδών της Περσίας. Ήταν ο μικρότερος γιος ενός υποτελή βασιλιά της πόλης του Δαρέμπ του Παπάκ και εγγονός του Σασσάν επώνυμου ιδρυτή της δυναστείας των Σασσανιδών. Η δυναστεία του βασίλευσε στην Περσία τέσσερις αιώνες μέχρι την ανατροπή της το 651 από τους μουσουλμάνους Άραβες του χαλιφάτου Ρασιντούν. Καταγόταν από την Περσική επαρχία Φαρσί και η οικογένεια του ήταν ιερείς του Ζωροαστρισμού. Σύμφωνα με μια άλλη παράδοση πατέρας του ήταν ο ίδιος ο Σασσάν απευθείας απόγονος της δυναστείας των Αχαιμενιδών ο οποίος παντρεύτηκε την κόρη του Παπάκ. Εξεγέρθηκε εναντίον του μεγαλύτερου αδελφού του Σαπούρ τον οποίο ανέτρεψε από τον θρόνο το 208, είχε άλλον έναν μικρότερο αδελφό τον Ραιντασίρ έναν ισχυρό πολεμιστή. Μετά την ανατροπή του αδελφού του έβαλε στόχο την ανατροπή της ίδιας της Παρθικής δυναστείας. Εξεγέρθηκε το 224 ύστερα από σκληρές μάχες που κράτησαν τρεις μήνες κατάφερε να ανατρέψει από τον θρόνο και να σκοτώσει τον τελευταίο βασιλιά της Παρθικής δυναστείας των Αρσακιδών Αρτάβανο Ε’. Με αυτό τον τρόπο κατόρθωσε να ιδρύσει την δική του δυναστεία, στέφτηκε το 226 μέγας βασιλιάς των Περσών διάδοχος των Αχαιμενιδών.
Λάινους Πόλινγκ

Ο Λάινους Καρλ Πόλινγκ ("Linus Carl Pauling", 28 Φεβρουαρίου 1901 - 19 Αυγούστου 1994) ήταν Αμερικανός χημικός, βιοχημικός, ακτιβιστής, συγγραφέας και εκπαιδευτικός. Ήταν ένας από τους χημικούς του 20ού αιώνα με την μεγαλύτερη επιρροή και κατατάσσεται ανάμεσα στους σημαντικότερους επιστήμονες του 20ού αιώνα. Ήταν ένας εκ των ιδρυτών των πεδίων της κβαντικής χημείας και της μοριακής βιολογίας.

Για την επιστημονική του δουλειά, ο Λάινους Πόλινγκ έλαβε το Νόμπελ Χημείας το 1954. Το 1962 για το ακτιβιστικό του έργο έλαβε το Νόμπελ Ειρήνης. Αυτό το γεγονός κάνει το Λάινους Πόλινγκ το μόνο άνθρωπο μέχρι σήμερα που έχει λάβει δύο βραβεία Νόμπελ μόνος του. Είναι επίσης ένα από τα τέσσερα άτομα που έχουν λάβει δύο βραβεία Νόμπελ· τα άλλα είναι η Μαρί Κιουρί, ο Τζον Μπαρντίν και ο Φρέντερικ Σάνγκερ. Ο Πόλινγκ είναι επίσης ένας από τους δύο ανθρώπους που έχουν κερδίσει βραβεία Νόμπελ σε διαφορετικά πεδία, με την Μαρί Κιουρί να έχει κερδίσει το Νόμπελ Χημείας και το Νόμπελ Φυσικής.
Εθνική Κούβας U20 (ποδόσφαιρο ανδρών)

H Εθνική Κούβας U20 (ποδόσφαιρο ανδρών) είναι η εθνική ποδοσφαιρική ομάδα της Κούβας κάτω των 20 ετών. Συμμετείχε για πρώτη φορά σε τελική φάση του Παγκοσμίου Κυπέλλου ποδοσφαίρου κάτω των 20 ετών στο τουρνουά της Τουρκίας το 2013.
Γάιος Σουλπίκιος Γάλλος

Ο Γάιος Σουλπίκιος Γάλλος (Gaius Sulpicius Gallus ή Galus) ήταν στρατηγός, κυβερνητικός και ομιλητής της Ρωμαϊκής Δημοκρατίας.

Υπό τον Λούκιο Αιμιλιανό Παύλο, τον στενό του φίλο, διοίκησε την 2η Λεγεώνα στην εκστρατεία κατά του Περσέα, βασιλιά της Μακεδονίας, και κέρδισε μεγάλο σεβασμό όταν προέβλεψε μια έκλειψη σελήνης την νύχτα πριν τη Μάχη της Πύδνας (168 π.Χ.).

Στην επιστροφή του από την Μακεδονία εκλέχτηκε ύπατος (166) και το ίδιο έτος υπέταξε τους Λιγουριανούς. Το 164 απεστάλλει ως πρέσβης στην Ελλάδα και την Ασία, όπου έκανε μια συνάντηση στις Σάρδεις για να ερευνήσει τις κατηγορίες κατά του Ευμένη Β' της Περγάμου από αντιπρόσωπους διάφορων πόλεων της Μικράς Ασίας.

Ο Γάλλος ήταν ευρυμαθής, εξαίρετος Έλληνας λόγιος, και στα ύστερα χρόνια του αφιερώθηκε στη μελέτη της αστρονομίας, στο οποίο θέμα αναφέρεται ως αυθεντία από τον Πλίνιο. Ο σεληνιακός κρατήρας Σουλπίκιος Γάλλος έχει ονομαστεί προς τιμή του.

Δείτε Livy xliv. 37, Epit. 46; Polybius xxxi. 9, 10; Cicero, Brutus, 20, De officiis, i. 6, De senectute, 14; Pliny, Nat. Hist. ii. 9.
Ντιέγο Λεόν

Ο Ντιέγο Λεόν είναι Ισπανός ποδοσφαιριστής, ο οποίος αγωνίζεται στη Νέα Σαλαμίνα στη θέση του μέσου.
Λάλε Άντερσεν

Η Λάλε Άντερσεν (23 Μαρτίου 1905 – 29 Αυγούστου 1972) ήταν Γερμανίδα τραγουδίστρια και τραγουδοποιός. Είναι περισσότερο γνωστή για την ερμηνεία του τραγουδιού Λιλί Μαρλέν το 1939, που έγινε ιδιαίτερα δημοφιλές και στις δύο αντιμαχόμενες πλευρές κατά τον Β' Παγκόσμιο πόλεμο.
Ναβοπολάσσαρ

Ο Ναβοπολάσσαρ (Ναμπου-απαλ-οσουρ, 658 π.Χ. -605 π.Χ.) ήταν βασιλιάς της Βαβυλώνας, προερχόμενος από την δυναστεία των Χαλδαίων. Ανασύστησε την Βαβυλώνα η οποία ήταν υποδουλωμένη στους Ασσύριους και την έκανε εκ νέου κυρίαρχη δύναμη της Μεσοποταμίας, εκμεταλλευόμενος την παρακμή των Ασσυρίων καταλαμβάνοντας σταδιακά όλα τα Ασσυριακά εδάφη.. Βασίλεψε επί 20 χρόνια (625 π.Χ. - 605 π.Χ.). Το έργο του συνέχισε ο ικανότατος γιος του Ναβουχοδονόσωρ Β´.
Ροδοπελεκάνος

Ο Ροδοπελεκάνος είναι υδρόβιο πτηνό της οικογενείας των Πελεκανιδών, που απαντάται και στον ελλαδικό χώρο. Η επιστημονική ονομασία του είδους είναι "Pelecanus onocrotalus" και δεν περιλαμβάνει υποείδη.
Πρωτονίωση

Στη χημεία, η πρωτονίωση είναι η προσθήκη ενός πρωτονίου (H+) σε ένα άτομο, μόριο ή ιόν. Μερικά κλασικά παραδείγματα περιλαμβάνουν:
* Πρωτονίωση του νερού από το θειικό οξύ:
: formula_1
* Πρωτονίωση του ισοβουτυλενίου:
: formula_2 = formula_3
* Πρωτονίωση της αμμωνίας από το υδροχλώριο:
: formula_4

Η πρωτονίωση είναι μια θεμελιώδης χημική αντίδραση και αποτελεί βήμα σε πολλές διεργασίες στοιχειομετρίας και κατάλυσης. Ορισμένα ιόντα και μόρια μπορούν να υποβληθούν σε περισσότερες από μία πρωτονιώσεις· χαρακτηρίζονται έτσι ως πολυβασικά, το οποίο ισχύει για αρκετά βιολογικά μακρομόρια. Η πρωτονίωση και η αποπρωτονίωση συμβαίνουν στις περισσότερες αντιδράσεις οξέος/βάσεως. 

Η πρωτονίωση ή η αποπρωτονίωση ενός μορίου ή ιόντος μεταβάλει πολλές χημικές ιδιότητες πέρα από τη μεταβολή στο φορτίο και τη μάζα, όπως την υδροφιλία, το κανονικό δυναμικό οξειδοαναγωγής καθώς και αρκετές οπτικές ιδιότητες.
KISS

Οι Kiss (στυλιζαρισμένο ως: KISS) είναι αμερικάνικο ροκ συγκρότημα, το οποίο σχηματίστηκε στη Νέα Υόρκη το 1973. Έχουν κυκλοφορήσει είκοσι στούντιο άλμπουμ και οι πωλήσεις των δίσκων τους ξεπερνούν τα εκατό εκατομμύρια αντίτυπα, παγκοσμίως.

Το συγκρότημα είναι γνωστό για την εικόνα του επί σκηνής, όπου φορούν make-up δημιουργώντας μία διαφορετική εικόνα για το κάθε μέλος, για την οποία έχουν αναφέρει ότι η επιλογή της έγινε από τους οπαδούς τους και σύμφωνα με χαρακτηρισμούς που είχαν γίνει για την προσωπικότητα του καθ' ενός.

Οι KISS είναι ένα από τα πιο επιδραστικά σχήματα στην ιστορία, με διάφορα συγκροτήματα και μουσικούς να έχουν εμπνευστεί από εκείνους, όπως ο ντράμερ των Slayer, Ντέιβ Λομπάρντο, οι Pantera, ο μπασσίστας των Guns 'N' Roses, Νταφ ΜακΚάγκαν, ο κιθαρίστας των Slipknot, Μικ Τόμσον και πολλοί άλλοι.
Άντολφ φον Λύμπτοβ

Ο Άντολφ φον Λύμπτοβ ήταν Πρώσος φιλέλληνας ο οποίος σκοτώθηκε στο Μεσολόγγι το 1826.
Sanctuary

Οι Sanctuary είναι αμερικάνικο heavy metal συγκρότημα, το οποίο δημιουργήθηκε το 1985 στο Σιάτλ. Επτά χρόνια αργότερα διαλύθηκαν με κάποια από τα μέλη τους να σχηματίζουν τους Nevermore. Το 2010, το συγκρότημα επανενώθηκε με σκοπό την ηχογράφηση νέου δίσκου.

Το 20% από τις πωλήσεις των δίσκων τους έχει γίνει δωρεά για την καταπολέμηση της παιδικής κακοποίησης στις Ηνωμένες Πολιτείες.
Περί Πολέμου

Το Περί Πολέμου ή "Περί του πολέμου" (γερμανικά: "Vom Kriege") είναι βιβλίο σχετικά με τον πόλεμο και τη στρατιωτική στρατηγική του Πρώσου στρατηγού Καρλ φον Κλάουζεβιτς (1780-1831), που γράφτηκε κυρίως μετά τους Ναπολεόντειους πολέμους, μεταξύ 1816 και 1830, και δημοσιεύθηκε μετά τον θάνατό του από τη σύζυγό του το 1832. Έχει μεταφραστεί στα αγγλικά αρκετές φορές με την ονομασία "On War". 

Το "Περί Πολέμου" είναι στην πραγματικότητα ένα ημιτελές έργο, καθώς ο Κλάουζεβιτς είχε συσσωρεύσει χειρόγραφα με σκοπό την αναθεώρησή του το 1827, αλλά δεν πρόλαβε να τελειώσει το έργο. Η σύζυγός του, με την οποία μοιράζονταν μια βαθιά πνευματική σχέση, επιμελήθηκε τα έργα του και τα δημοσίευσε μεταξύ 1832 και 1835. Τα ογκώδη έργα του περιέχουν τα περισσότερα από τα μεγαλύτερα ιστορικά και θεωρητικά γραπτά του, αν και δεν σώζονται μικρότερα άρθρα του στις εφημερίδες, ούτε η εκτεταμένη αλληλογραφία του με σημαντικά πολιτικά, στρατιωτικά, πνευματικά και πολιτιστικά πρόσωπα της Πρωσίας. 

Το έργο αποτελείται από τρεις τόμους και αντιπροσωπεύει θεωρητικές εξερευνήσεις του. Είναι μία από τις πιο σημαντικές πραγματείες για την πολιτικοστρατιωτική ανάλυση και τη στρατηγική που έχει γραφτεί ποτέ, και παραμένει τόσο αμφιλεγόμενο και διαχρονικά καθοριστικό στην επιρροή της στρατηγικής σκέψης.
Γεώργιος Καστανίδης

Ο Γεώργιος Καστανίδης του Χαραλάμπους (Μεταλλείο Ταύρου Μικράς Ασίας, 26 Οκτωβρίου 1920 - Θεσσαλονίκη, 18 Ιανουαρίου 1974) ήταν Έλληνας δικηγόρος και πολιτικός. Εκλέχθηκε βουλευτής Κοζάνης με την Ένωση Κέντρου το 1964.
NF-Board

Η NF-Board (γαλλικά: "Nouvelle Fédération-Board - NFB") ανεπίσημα "Μη-ΦΙΦΑ-Συμβούλιο" (Non-FIFA-Board), είναι μια ποδοσφαιρική ομοσπονδία που ιδρύθηκε στις 12 Δεκεμβρίου 2003. Αποτελείται από ομάδες που εκπροσωπούν έθνη, εξαρτημένα ή μη αναγνωρισμένα κράτη, μειονότητες, λαούς δίχως κράτος, των περιφερειών και μικροέθνη, οι οποίες δεν είναι μέλη της ΦΙΦΑ. Η NFB επιδιώκει να συνεργαστεί με τη FIFA ως μια προσωρινή οργάνωση εθνικών ποδοσφαιρικών ομάδων πριν την ένταξή τους στη FIFA. Ιδρυτής και σημερινός Γενικός Γραμματέας της "NF-Board" είναι ο Λουκ Μισόν, ένας δικηγόρος ο οποίος εκπροσώπησε τον βέλγο ποδοσφαιριστή Ζαν-Μαρκ Μποσμάν σε μια υπόθεση που οδήγησε στην Aπόφαση Μποσμάν.

Η NFB διοργανώνει αγώνες μεταξύ ομάδων μελών της, δηλώνοντας την πεποίθησή τους ότι ο καθένας έχει το "δικαίωμα να παίζει ανταγωνιστικό ποδόσφαιρο". Διοργανώνει επίσης το Παγκόσμιο Κύπελλο VIVA το οποίο πραγματοποιήθηκε για πρώτη φορά το Νοέμβριο του 2006, στην Οξιτανία.

Τον Ιούλιο του 2007 η NFB επικύρωσε επίσημα το πρώτο μέλος της συνομοσπονδίας, το Νοτιοαμερικανικό Συμβούλιο των Νέων Ομοσπονδιών Ποδοσφαίρου (CSANF), η οποία αντιπροσωπεύει τις Μη-ΦΙΦΑ ομάδες στη Νότια Αμερική και εδρεύει στο Μπουένος Άιρες της Αργεντινής. Η "Συνομοσπονδία των Ευρωπαϊκών Νέων Ομοσπονδιών Ποδοσφαίρου" (CENF), είχε ως στόχο να αντιπροσωπεύει τις Μη-ΦΙΦΑ ομάδες στην Ευρώπη ήταν σε συζητήσεις για να προσχωρίσει στην ΝΦΜ, αλλά διαλύθηκε το 2009.

Η NFB διοργάνωσε το 5ο της Παγκόσμιο Κύπελλο VIVA τον Ιούνιο του 2012, το οποίο φιλοξενήθηκε από το Κουρδιστάν. Έλαβαν μέρος 9 εθνικές ομάδες, γεγονός το οποίο αποτέλεσε ρεκόρ για τη διοργάνωση, με τους γηπεδούχους να κερδίζουν τη Βόρεια Κύπρο με 2-1 στον τελικό, μπροστά σε 22.000 θεατές. Το Παγκόσμιο Κύπελλο VIVA 2012 θεωρήθηκε η πιο επιτυχημένη και ανταγωνιστική με βάση τις μέχρι τότε διοργανώσεις.
Άγγελος Αγγελούσης

Ο Άγγελος Αγγελούσης (Πρώτη Σερρών, 5 Ιουλίου 1914 - 28 Σεπτεμβρίου 2012) ήταν Έλληνας δικηγόρος, που διετέλεσε βουλευτής Σερρών και υφυπουργός.
Πέτρος Πέννας

Ο Πέτρος Πέννας (Άνω Πορόια Σερρών, 1902 - Αθήνα, 26 Σεπτεμβρίου 1994), του Θωμά, ήταν Έλληνας ιστορικός, που διετέλεσε δύο φορές βουλευτής Σερρών. Έχει τιμηθεί δύο φορές με το Μετάλλιο των Σερρών (1990 και 1993).
Συνέγραψε πλήθος μελετών, την "Ιστορία των Σερρών" (β΄έκδοση 1966), ποιήματα κ.ά.
Υπουργείο Παιδείας

Υπουργείο Παιδείας ονομάζεται το υπουργείο που είναι υπεύθυνο για θέματα εκπαίδευσης. Υπουργείο με τέτοιο χαρτοφυλάκιο υπάρχει σε διάφορα κράτη με διάφορες ονομασίες, όπως Υπουργείο Εκπαίδευσης, Τμήμα Εκπαίδευσης, Υπουργείο Δημόσιας Παιδείας.
Ταούρ Ματάν Ρουάκ

Ο Ταούρ Ματάν Ρουάκ και Χοσέ Μαρία Βασκονσέλος (Taur Matan Ruak, 10 Οκτωβρίου 1956-), γνωστός ευρύτερα με το πολεμικό του όνομα Ταούρ Ματάν Ρουάκ (Taur Matan Ruak) (που σημαίνει στη γλώσσα Tetum "Δύο Έξυπνα Μάτια") είναι πολιτικός του Ανατολικού Τιμόρ και πρωθυπουργός από τις 22 Ιουνίου 2018. Προηγουμένως υπηρέτησε και ως πρόεδρος της χώρας από το 2012 ως το 2017. Προτού ασχοληθεί με τα κοινά, ήταν διοικητής των Ενόπλων Δυνάμεων του Ανατολικού Τιμόρ FALINTIL ("Forças de Defesa de Timor-Leste" ή F-FDTL), από το 2002 ως τις 6 Οκτωβρίου 2011. Νωρίτερα επίσης ήταν ο τελευταίος διοικητής των Ενόπλων Δυνάμεων της Εθνικής Απελευθέρωσης του Ανατολικού Τιμόρ (FALINTIL δηλ. "Forças Armadas para a Liberação Nacional de Timor Leste"), του αντιστασιακού στρατού που πολεμούσε εναντίον της ινδονησιακής κατοχής από το 1975 ως το 1999.

Αποστρατεύτηκε το 2011 και κατήλθε υποψήφιος στις προεδρικές εκλογές εκείνης της χρονιάς, ως ανεξάρτητος, κερδίζοντας στο δεύτερο γύρο, που διεξήχθη τον Απρίλιο του 2012.

Η ορκωμοσία του στην προεδρία έγινε στις 20 Μαΐου 2012, για να συμπέσει με την επέτειο από την ανεξαρτησία της χώρας. Είναι παντρεμένος με την Ιζαμπέλ ντα Κόστα Φερέιρα.

Μετά την αποχώρησή του από την προεδρία, έγινε πρωθυπουργός το 2018.

Αμφότερα τα ονόματα (Ταούρ Ματάν Ρουάκ και Χοσέ Μαρία Βασκονσέλος) είναι τα επίσημα του πολιτικού.
Blue Öyster Cult

Οι Blue Öyster Cult είναι αμερικάνικο ροκ συγκρότημα, το οποίο δημιουργήθηκε το 1967 στο Λονγκ Άιλαντ της Νέας Υόρκης. Έχουν κυκλοφορήσει 14 στούντιο και 6 ζωντανά ηχογραφημένους δίσκους, πουλώντας πάνω από είκοσι εκατομμύρια αντίτυπα, παγκοσμίως.
Ροδανός

Ο Ροδανός (γαλλικά: "Rhône", γερμανικά: "Rhone") είναι ποταμός της Ευρώπης, μήκους 810 χιλιομέτρων, ο οποίος πηγάζει στον παγετώνα του Ρον, στην Ελβετία, σε υψόμετρο 2.209 μέτρων, στο ανατολικό άκρο του καντονιού του Βαλαί, στις Ουρανικές Άλπεις.

Διατρέχει έκταση 290 χιλιομέτρων εντός της χώρας αυτής και χύνεται στη Λίμνη Λεμάν απ'όπου και βγαίνει λίγο μετά το πέρασμά του από την Γενεύη, ενώ στη συνέχεια εισέρχεται στην Γαλλία, όπου και διασχίζει έκταση περίπου 522 με 545 χιλιομέτρων, σύμφωνα με την SANDRE. Ολοκληρώνει την ροή του στο δέλτα της Καμάργκ, όπου χύνεται στην Μεσόγειο Θάλασσα. Το Πορ-Σαιν-Λουί-ντυ-Ρον είναι η τελευταία πόλη της Γαλλίας που διασχίζει ο Ροδανός.

Ο Ροδανός είναι ο δεύτερος μεγαλύτερος σε μήκος ποταμός που να χύνεται στην Μεσόγειο, μετά τον Νείλο, εάν ωστόσο δεν ληφθεί υπόψη η Μαύρη Θάλασσα, όπου χύνονται μεταξύ άλλων ο Δούναβης και ο Ντον. Έχοντας τις εκβολές σε θάλασσα χωρίς παλίρροια, ο ποταμός δημιούργησε ένα δέλτα με βραχίονες οι οποίοι μετατοπίστηκαν σταδιακά από τα δυτικά προς τα ανατολικά με το πέρας του χρόνου. Πλέον συγκρατούμενο με αντιπλημμυρικό ανάχωμα, το δέλτα του παραμένει σταθερό με εξαίρεση σημαντικές υπερχειλίσεις όπως το 1993, το 1994 και το 2003.

Ορισμένες φορές ταυτίζεται με τον Ηριδανό, που είναι η ονομασία ποτάμιας θεότητας της ελληνική μυθολογίας, γιο του Ωκεανού και της Τηθύος.
Free

Οι Free ήταν βρετανικό ροκ συγκρότημα, το οποίο δημιουργήθηκε στο Λονδίνο το 1968 και ολοκλήρωσε την πορεία του πέντε χρόνια αργότερα, το 1973.
Αποκολοκύνθωσις

Η Αποκολοκύνθωσις λατ. (Apocolocynthosis) είναι κωμωδία στον τύπο της σάτιρας. Ανήκει στα θεατρικά έργα του Σενέκα. Με την κωμωδία αυτή ο Σενέκας παρωδεί την αποθέωση του Αυτοκράτορα Κλαύδιου, προφανώς εκδικούμενός τον επειδή τον εξόρισε.
Λεωνίδας Ιασωνίδης

Ο Λεωνίδας Ιασωνίδης (1884-29 Ιουλίου 1959) ήταν Έλληνας πολιτικός, βουλευτής Θεσσαλονίκης που διετέλεσε Υπουργός Πρόνοιας με την κυβέρνηση του κόμματος Φιλελευθέρων.
Αλέξανδρος Τζαβέλλας

Ο Αλέξανδρος Τζαβέλλας (1916 - Οκτώβριος 1978) ήταν Έλληνας δικαστικός. Χρημάτισε αντιπρόεδρος του Ελεγκτικού Συνεδρίου και υπουργός στην τελευταία περίοδο της χούντας.
Παναγιώτης Μαρκόπουλος

Ο Παναγιώτης Μαρκόπουλος (1916 - 1996) ήταν Έλληνας ανώτατος δικαστικός, που διετέλεσε αντιπρόεδρος του Συμβουλίου της Επικρατείας. Χρημάτισε υπηρεσιακός υπουργός Εσωτερικών και Δημόσιας Τάξης σε κυβερνήσεις του Ανδρέα Παπανδρέου.
Ζαν Μπουριντάν

O Ζαν Μπουριντάν ("Jean Buridan", 1292 - 1363) ήταν Γάλλος ιερέας που έσπειρε τους σπόρους της Κοπερνίκειας επανάστασης στην Ευρώπη. Ανέπτυξε την έννοια του "impetus" (ώθηση), το πρώτο βήμα προς την σύγχρονη έννοια της αδράνειας, και μια σημαντική εξέλιξη στην ιστορία της μεσαιωνικής επιστήμης. Το όνομά του είναι περισσότερο ακουστό με το νοητικό πείραμα γνωστό ως ο Γάιδαρος του Μπουριντάν (ένα νοητικό πείραμα που δεν εμφανίζεται στα υπάρχοντα γραπτά του).
Ισαάκ Λαυρεντίδης

Ο Ισαάκ Λαυρεντίδης (Ορτάκιοϊ Πόντου, 1911 - Νέα Σμύρνη Αττικής, 14 Ιουνίου 1997) ήταν Έλληνας πολιτικός με καταγωγή από τον Πόντο.
A Real Live One

Το A Real Live One είναι ζωντανά ηχογραφημένος δίσκος του βρετανικού χέβι μέταλ συγκροτήματος Iron Maiden, ο οποίος κυκλοφόρησε σε μορφή δίσκου βινυλίου και CD στις 22 Μαρτίου 1993 μέσω της δισκογραφικής εταιρείας "ΕΜΙ". Το άλμπουμ επανεκδόθηκε το 1998 σε μορφή διπλού CD, μαζί με το ""A Real Dead One", το οποίο είχε αρχικά κυκλοφορήσει έξι μήνες μετά.

Η ηχογράφηση του δίσκου έγινε κατά την περιοδεία για την προώθηση του "Fear of the Dark" και τα τραγούδια προέρχονται από αυτό το δίσκο, το "Somewhere In Time", το "Seventh Son of a Seventh Son" και το "No Prayer for the Dying". Ο δίσκος ανέβηκε στο # 3 στα τσαρτ της πατρίδας του συγκροτήματος, την υψηλότερη θέση στην οποία θα έφθανε άλμπουμ των Iron Maiden μέχρι το 2003.

Τρεις εβδομάδες πριν το δίσκο, κυκλοφόρησε το σινγκλ της ζωντανής εκτέλεσης του "Fear of the Dark"" ανεβαίνοντας στο βρετανικό Top-10, ενώ για το συγκεκριμένο κομμάτι γυρίστηκε και βίντεο κλιπ.
Ηλίας Μόσιαλος

Ο Ηλίας Μόσιαλος (γεν. 3 Σεπτεμβρίου 1960, Δράμα) είναι Έλληνας καθηγητής της πολιτικής της υγείας στη Σχολή Οικονομικών του Λονδίνου (LSE). Επιπρόσθετα, είναι Καθηγητής Πολιτικής και Διοίκησης της Υγείας  στην Ιατρική Σχολή (Department of Cancer and Surgery)  του Imperial College London και συν-διευθυντής του Ευρωπαϊκού Παρατηρητηρίου για τα Συστήματα και τις Πολιτικές Υγείας του Παγκόσμιου Οργανισμού Υγείας. 

Εξελέγη βουλευτής το 2009 με το ΠΑΣΟΚ και το 2011 ανέλαβε Υπουργός Επικράτειας με καθήκοντα κυβερνητικού εκπροσώπου στην κυβέρνηση Παπανδρέου, θέση που διατήρησε μέχρι και τον Νοέμβριο του 2011.

Τον Μάρτιο του 2020 ανέλαβε αμισθί θέση ως κεντρικός εκπρόσωπος της κυβέρνησης Κυριάκου Μητσοτάκη σε διεθνείς οργανισμούς για την αντιμετώπιση της επιδημίας του κορονοϊού.
Κανόνες του Κέιμπριτζ

Οι Κανόνες του Κέιμπριτζ ήταν ένας κώδικας κανόνων για το ποδόσφαιρο, ο οποίος καταρτίστηκε για πρώτη φορά στο Πανεπιστήμιο του Κέιμπριτζ της Αγγλίας το 1848, από μια επιτροπή που περιλάμβανε τους Χ. ντε Γουίντον και Τ.Τ. Θρινγκ (H. de Winton and J. C. Thring). Επίσης, είναι αξιοσημείωτο το γεγονός ότι οι κανόνες επέτρεπαν το Από τέρματος λάκτισμα (Άουτ), την Επαναφορά από την πλάγια γραμμή (Πλάγιο άουτ), το "προωθητικό πέρασμα", ορολογία που χρησιμοποιείται σήμερα στο βορειοαμερικανικό ποδόσφαιρο (gridiron football) και στο ράγκμπι (rugby football), την παρεμπόδιση του αντιπάλου, όπως και το κράτημα της μπάλας με τα χέρια. Το 1863, η αναθεώρηση των κανόνων έπαιξε σημαντικό ρόλο στη διαμόρφωση των κανόνων του ποδοσφαίρου (association football).
No Sleep at All

No Sleep at All είναι ο τίτλος του ζωντανά ηχογραφημένου δίσκου του βρετανικού χέβι μέταλ συγκροτήματος Motörhead, ο οποίος κυκλοφόρησε στις 15 Οκτωβρίου 1988 σε μορφή δίσκου βινυλίου και CD μέσω της δισκογραφικής εταιρείας "GWR Records".
Η ηχογράφηση του άλμπουμ έγινε κατά την εμφάνιση τους σαν πρώτο όνομα στο φεστιβάλ "Giants of Rock" στη Χάμεενλίνα της Φινλανδίας, στις 2 Ιουλίου 1988. Για την προώθηση του άλμπουμ οι Motörhead περιόδευσαν στη Βόρεια Αμερική ανοίγοντας τις εμφανίσεις των Slayer.
Στην Ελλάδα, κυκλοφόρησε και ένα σινγκλ το οποίο περιείχε την εκτέλεση του τραγουδιού ""Metropolis" με τίτλο "Metropolis (Acropolis)"" όπως το προλόγιζε ο Lemmy, από τις εμφανίσεις τους στο κλειστό γήπεδο του Σπόρτινγκ κατά την περιοδεία για την προώθηση του ""Rock 'n' Roll".
Το 2001, στην επανέκδοση του CD περιεχόταν τα επιπλέον κομμάτια "Stay Clean" και "Metropolis"".
Σάββας Καλεντερίδης

Ο Σάββας Καλεντερίδης (Βέργη Σερρών, 1960) είναι Έλληνας αξιωματικός εν αποστρατεία, πρώην πράκτορας της ΕΥΠ και μετέπειτα συγγραφέας και γεωστρατηγικός αναλυτής, γνωστός για τη συμμετοχή του στην υπόθεση Οτζαλάν.